એબટ ગ્લોબલના ન્યુટ્રીશન એકઝિક્યુટીવ વાઇસ પ્રેસિડન્ટ જોન લેન્ડ્ગ્રાફે જણાવ્યું હતું કે, ઉચ્ચ ગુણવત્તાયુક્ત પોષણક્ષમ આહારની સ્થાનિક જરૂરિયાતોને પહોંચી વળવા અમે કટિબધ્ધ છીએ. ઝઘડીયા ખાતે ભારતમાં આ પ્રથમ પ્લાન્ટ છે જેમાં ઉત્પાદન કરાયેલી વસ્તુઓમાં એક પેડિયાશ્યોર કેસર બદામનો સ્વા‍દ હશે. ખાસ કરીને પર્યાવરણની દ્રષ્ટિએ વિશેષ કાળજીઓ આ પ્લાન્ટોમાં લેવામાં આવી છે. ટેક્નોલોજીના ઉપયોગ વડે 10 એકરમાં 6800 યુકેલિપ્ટીસ અને કેઝઅરિના ઝાડોનું વાવેતર થયું છે, તેમ તેમણે કહ્યું હતું.